als_Latn dik_Latn sag_Latn
Greqia hakmerret për Himarën. “Kryqe” në pasaportat e shqiptarëve
Pak ditë pas debatit të nisur me pronat e Himarës dhe planin rregullues të kësaj zone vijojnë problemet në rang zyrtar mes dy vendeve.
Greqia është “hakmarrë” ditën e sotme duke kthyer në kufi qindra qytetarë, për më tepër duke u vendosur atyre “kryqe” në pasaportë duke ua bërë të pavlefshme për një afat të pacaktuar.
Raportimet kanë ardhur nga qytetarë të ndryshëm në pikat doganore shqiptare të Kapshticës e Kakavijës.
Vetë qytetarët në intervistat e tyre për TV-të informative në vend kanë thënë se pretendimet e palës greke janë absurde dhe pasaportat janë bërë të pavlefshme pa logjikë.
Kjo “fshesë” në kufi ndodh pikërisht sot, që dy krerët e policive të dy vendeve janë takuar për të diskutuar mbi planet e vijimit të bashkëpunimit me njëri-tjetrin.
Ditët e fundit opinioni publik i të dyja vendeve, mediat përkatëse, janë përfshirë nga debati për Himarën, deklaratat e kryeministrit shqiptar dhe ato të ministrit të Jashtëm grek Kotzias. /Blitz.al/
als_Latn als_Latn als_Latn als_Latn als_Latn als_Latn als_Latn